**Zápisnica z plánovaného zasadnutia**

**Obecného zastupiteľstva v Hrabovke konaného dňa 28.01.2020**

**Prítomní:** Róbert Chmelina, Mgr. Tomáš Čičo, Zdeno Vrzala, Lukáš Hamaj, Ing. Peter

Hladký,

**Hlavná kontrolórka**: Ing Katarína Orságová.

**Program:**

1. Otvorenie zasadnutia
2. Určenie zapisovateľa a overovateľov zápisnice
3. Kontrola uznesení z predchádzajúceho zasadnutia – hlavná kontrolórka
4. Správa o kontrolnej činnosti hlavnej kontrolórky za rok 2019
5. Informácia ku kolaudácii verejného vodovodu – prevádzkovanie vodovodnej siete
6. Predloženie zúčtovania nákladov na montovanie spätných klapiek v obci
7. Prijatie uznesenia k predloženiu žiadosti na dotáciu – Územný plán obce Hrabovka
8. Rôzne
9. Záver

**1. Otvorenie zasadnutia**

Zasadnutie obecného zastupiteľstva otvorila starostka obce Eva Mráziková. Privítala prítomných a oboznámila ich s navrhnutým programom. Skonštatovala, že zasadnutie je uznášania schopné. Dala možnosť doplnenia bodov k programu dnešného OZ. Prvý bod doplnila starostka, bod č.7. Prijatie uznesenia k predloženiu žiadosti na dotáciu – Územný plán obce Hrabovka. K bodu rôzne sa prihlásil do diskusie poslanec Hamaj-vysvetlenie k prvkom z detského ihriska, ktoré sa darovali obci Skalka nad Váhom a  poslanec Chmelina – odmena starostke za prácu za rok 2019.Obecné zastupiteľstvo **schvaľuje** navrhnutý program aj s doplnenými bodmi v plnom znení.

**Hlasovanie:**

**Prítomní:** 5 **Za:** 5  **Proti:** 0 **Zdržal sa:** 0

**2.. Určenie zapisovateľa a overovateľov zápisnice**

 Za overovateľov boli navrhnutí p. Lukáš Hamaj a Zdenko Vrzala, za zapisovateľa pracovníčka OcÚ Mgr. Janka Štefánková.

Obecné zastupiteľstvo jednohlasne **schvaľuje** návrh overovateľov a zapisovateľa.

**Hlasovanie:**

**Prítomní:** 5 **Za:** 5  **Proti:** 0 **Zdržal sa:** 0

**3. Kontrola uznesení z predchádzajúceho zasadnutia**

 Starostka vyzvala hlavnú kontrolórku ing. Orságovú, aby predniesla kontrolu plnenia uznesení z predchádzajúceho ustanovujúceho zasadnutia podľa zápisnice obecného zastupiteľstva. Možno konštatovať, že 12 uznesení je splnených, 2 zobraté na vedomie a l uznesenie je v plnení.

Obecné zastupiteľstvo uvedené **zobralo na vedomie.**

**Hlasovanie:**

**Prítomní:** 5 **Za:** 5  **Proti:** 0 **Zdržal sa:** 0

**4. Správa o kontrolnej činnosti hlavnej kontrolórky za rok 2019.**

Starostka dala slovo hlavnej kontrolórke, ktorá poslancom prečítala správu o kontrolnej činnosti za rok 2019.

Obecné zastupiteľstvo **berie**  **na vedomie** informácie o kontrolnej činnosti hlavnej kontrolórky za rok 2019.

**Hlasovanie:**

**Prítomní:** 5 **Za:** 5  **Proti:** 0 **Zdržal sa:** 0

**5. Informácia ku kolaudácii verejného vodovodu + prevádzkovanie vodovodu.**

 Starostka podala poslancom informáciu ohľadom pokračovania kolaudácie zo strany Okresného úradu, odbor starostlivosti o ŽP. Oboznámila zastupiteľstvo o stretnutí u Ing. Hurajovej – vedúca odboru ŽP a príslušných pracovníkov, za OcÚ Hrabovka bola prítomná starostka a JUDr. Lacková. Odvolania zo strany občanov Skalky nad Váhom pretrvávajú naďalej a kolaudácia vodovodu sa predlžuje. Celý proces kolaudácie nekončí, ale naďalej

pokračuje a spravia sa všetky kroky ku kolaudácii vodovodu.

 Ohľadom prevádzkovania vodovodu starostka dala na vedomie poslancom, že odmieta sama vodovodnú sieť zabezpečovať a spravovať. Predložila na vedomie poslancov, že keď chceme spravovať a vlastniť vodovodnú sieť musíme ju aj prevádzkovať podľa zákona č.442/202 Z.z a zák.394/2009. Z.z o verejných vodovodoch a kanalizáciách. Predložila

poslancom informáciu o prijatí zamestnanca na bežnú údržbu vodovodnej siete a iných prác – odborníka na vodovodnú sieť. Poslanci sa vyjadrili svojimi námietkami, že nemáme na to peniaze. Starostka im odpovedala, že sa budú musieť pohľadať v rozpočte peniaze na 1 zamestnanca, ktorý bude vykonávať túto činnosť. Starostka má povinnosť zabezpečiť prevádzku vodovodnej siete nie ju vykonávať.

V rozprave uviedli poslanci rôzne možnosti , ale nebol podaný žiadny konkrétny návrh na riešenie tejto situácie, ktorý by spoločne schválili. Preto poslanci navrhli pracovné stretnutie so starostkou, kde doriešia tento bod programu. Predbežne sa uskutoční pracovné stretnutie 18.2.2020 o 17.00 hod. – poslanci budú informovaní.

**6. Predloženie zúčtovania nákladov na montovanie spätných klapiek v obci v domácnostiach občanov Hrabovky.**

Starostka obce pripravila podklady nákladov za montáž spätných klapiek na podnet poslanca Chmelinu. Poslanec Chmelina požaduje aby náklady boli fakturované podľa pracovných listov a skutočne vykonaných prác v jednotlivých domácnostiach, nakoľko niektoré domácnosti mali namontované spätné klapky a preto sa mu to zdá, že je to diskriminujúce voči týmto občanom. Do dnešného dňa sú domácnosti, ktoré nemajú namontované spätné klapky. Tieto domácnosti budú do 30 dní vyzvané k namontovaniu spätných klapiek a práce a materiál im bude fakturovaný. Čo sa týka namontovaných prvkov za rok 2017, 2018, 2019 v domácnostiach, starostka navrhla, aby tieto poplatky za montáž boli uzavreté a náklady bude znášať obec Hrabovka. Na základe toho, ale vyzvala poslancov, že treba prijať uznesením cenník za práce ohľadom údržby a opráv vodovodnej siete v domácnostiach, ktoré vodu odoberajú.

Obecné zastupiteľstvo v Hrabovke prijalo tento návrh a poverilo starostku k vypracovaniu cenníka prác k vodovodnej sieti.

**Hlasovanie:**

**Prítomní:** 5 **Za:** 4  **Proti:** 0 **Zdržal sa:** 1

**7. Prijatie uznesenia k predloženiu žiadosti o dotáciu-Územný plán obce Hrabovka**

Starostka k tomuto bodu podala vysvetlenie - bod bol doplnený z dôvodu podania žiadosti o dotáciu na spracovanie Územného plánu obce. Z tohto dôvodu je potrebné prijať uznesenie nie staršie ako tri mesiace, že obecné zastupiteľstvo súhlasí s tým, že proces obstarávania a schvaľovania územnoplánovacej dokumentácie potrvá najviac tri roky od uzatvorenia zmluvy o poskytnutí dotácie.

Obecné zastupiteľstvo v tomto znení **schválilo** uznesenie

**Hlasovanie:**

**Prítomní:** 5 **Za:** 5  **Proti:** 0 **Zdržal sa:** 0

**8. Rôzne:**

\*Na prerokovanie boli podané žiadosti občanov. Pani Hladká oznámila poslancom a starostke, že poklop na chodníku oproti domu č.7 je poškodený a nezapadá do rámu. Starostka si poznačila a poznamenala, že keby občania dávali pozor a neprechodili po poklopoch a neparkovali na chodníkoch, tak by k poškodeniu nedochádzalo. Táto vec sa odstráni a dá sa do poriadku.

\* Poslanec p. Hamaj položil otázku starostke - ako je to s detskými prvkami, ktoré starostka darovala bez povolenia poslancov obci Skalka nad Váhom. Pán poslanec Hamaj povedal, že zachytil na internete nejaký oznam ohľadom detského ihriska, ktoré obec Skalka nad Váhom zrealizovala aj s darovanými prvkami z Hrabovky. Zaujímalo ho či starostka prijala za tieto prvky pre obec nejaké financie a čo vie o tomto ihrisku. Starostka mu odpovedala, žiadne financie neprijala. Bol to dar na požiadanie starostu zo Skalky nad Váhom, ten je pomohol zas v inej veci pri výstavbe nového detského ihriska. To ako si už obec Skalka N/V., naložila s darovanými prvkami starostku obce Hrabovka netrápi. Tieto detské prvky nezodpovedali požiadavkám, ktoré sú kladené na obec podľa zákona platného od 1.1.2020.

Herné prvky neboli majetkom obce a preto ich nemožno použiť a spraviť atesty k nim.

Poslanec Hamaj napriek tomu trvá na vrátení starých prvkov z detského ihriska. Starostka požiada starostu z obce Skalka nad Váhom o vrátenie darovaných prvkov. Po dlhšej rozprave sa poslanci dohodli na tejto požiadavke. Poslanec Chmelina navrhol, aby poslanci do pracovného stretnutia 18.2.2020 zistili okruh záujemcov, ktorí by sa postarali sa o ich osadenenie na svojom pozemku tak, aby toto nebolo na obecnom ani urbárskom pozemku, ale je potrebné myslieť na to, že nech sú prvky prístupné všetkým. Ďalej podotkol, ako sa naloží s nimi v prípade nezáujmu žiadnej fyzickej osoby sa dohodne na pracovnom stretnutí.

\*Poslanec Chmelina navrhol ako zástupca starostky odmeniť prácu starostky za uplynulý rok jednorázovou odmenou. Starostka sa ihneď vyjadrila, že za svoju prácu nechce žiadnu odmenu. Práce ktoré doteraz vykonávala naviac nebude vykonávať a trvá na prijatí nového zamestnanca.

Po krátkej rozprave dal poslanec Chmelina hlasovať o tom, či sú poslanci za odmenu bez ohľadu na to ako sa starostka vyjadrí.

**Hlasovanie:**

**Prítomní:** 5 **Za:** 2  **Proti:** 0 **Zdržal sa:** 3

**9. Záver**

Starostka poďakovala prítomným poslancom za účasť a pripomenula pracovné stretnutie, kde sa doriešia sporné body rokovania.

**Obecné zastupiteľstvo v Hrabovke**

 **Uznesenie č. 01 - 07**

zo zasadnutia OZ v Hrabovke dňa 28.01.2020

***K bodu: Otvorenie zasadnutia***

**Uznesenie č. 01/2020**

Obecné zastupiteľstvo v Hrabovke **s c h v a ľ u j e** predložený návrh programu zasadnutia obecného zastupiteľstvo s doplnením bodu č. 7 - Prijatie uznesenia k predloženiu žiadosti na dotáciu – Územný plán obce Hrabovka .

V Hrabovke, 28.01.2020

 Eva Mráziková

 starostka obce

***K bodu: Určenie zapisovateľa a overovateľov zápisnice***

**Uznesenie č. 02/2020**

Obecné zastupiteľstvo v Hrabovke **s c h v a ľ u j e** overovateľov Lukáš Hamaj, Zdenko Vrzala a zapisovateľku pracovníčku OcÚ Mgr. Janku Štefánkovú.

V Hrabovke, 28.01.2020

Eva Mráziková

 starostka obce

***K bodu: Kontrola uznesení obecného zastupiteľstva-hlavná kontrolórka***

**Uznesenie č. 03/2020**

Obecné zastupiteľstvo v Hrabovke **berie na vedomie** Správu o kontrole uznesení obecného zastupiteľstva v obci Hrabovka.

V Hrabovke, 28.01.2020

 Eva Mráziková

 starostka obce

***K bodu: Správa o kontrolnej činnosti HK za rok 2019,***

 **Uznesenie č. 04/2020**

Obecné zastupiteľstvo v Hrabovke **berie na vedomie** Správu o kontrolnej činnosti HK za rok 2019.

V Hrabovke, 28.01.2020

 Eva Mráziková

 starostka obce

***K bodu: Predloženie zúčtovania nákladov na montovanie spätných klapiek v obci***

 **Uznesenie č. 05/2020**

Obecné zastupiteľstvo v Hrabovke **p o v e r u j e** starostku obce vypracovaním návrhu cenníka k prácam vykonávaným pri opravách a údržbe vodovodu v domácnostiach.

V Hrabovke, 28.01.2020

 Eva Mráziková

 starostka obce

***K bodu: Prijatie uznesenia k predloženiu žiadosti o dotáciu-Územný plán obce Hrabovka***

 **Uznesenie č. 06/2020**

Obecné zastupiteľstvo v Hrabovke **s ú h l a s í**  s tým, že proces obstarávania a schvaľovania územnoplánovacej dokumentácie potrvá najviac tri roky od uzatvorenia zmluvy o poskytnutí dotácie.

V Hrabovke, 28.01.2020

 Eva Mráziková

 starostka obce

***K bodu: Rôzne***

 **Uznesenie č. 07/2020**

Obecné zastupiteľstvo **neschvaľuje** návrh poslanca Chmelinu na odmenu starostky za rok 2019.

V Hrabovke, 28.01.2020

 Eva Mráziková

 starostka obce

**Výpis z hlasovania poslancov OZ:**

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| **Uznesenie č.** | **Hamaj** | **Chmelina** | **Čičo** | **Hladký** | **Vrzala** |
| 01/2020 | **I** | **I** | **I** | **I** | **I** |
| 02/2020 | **I** | **I** | **I** | **I** | **I** |
| 03/2020 | **I** | **I** | **I** | **I** | **I** |
| 04/2020 | **I** | **I** | **I** | **I** | **I** |
| 05/2020 | **I** | **O** | **I** | **I** | **I** |
| 06/2020 | **I** | **I** | **I** | **I** | **I** |
| 07/2020 | **O** | **I** | **I** | **O** | **O** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**Vysvetlivky: I - za O – zdržal sa**

 **X - proti N - neprítomní**

Overovatelia:

Zdeno Vrzala ........................................

Lukáš Hamaj .........................................

Zapísala:

Mgr. Janka Štefánková .........................................

\_\_\_\_\_\_\_\_\_\_\_\_\_\_\_\_\_\_\_\_\_\_ Eva Mráziková

 starostka obce